Гъуэгур зэгъэпэщыжыныр и кIэм ноблагъэ
Къалащхьэм и Эльбрусскэ уэрамым и гъуэгур зэгъэпэщыжын яух. А лэжьыгъэр езыгъэкIуэкIхэм зэрыжаIамкIэ, дызыхуэкIуэ тхьэмахуэ зэхуакум гъуэгу дамыгъэхэр тращIэнущ.
Зыхуей хуагъэза гъуэгу Iыхьэм тыкуэн цIыкIухэр, транспорт гъэувыпIэхэр къыщызэIуахынущ, автобус къэувыIэпIэхэр иджырей мардэхэм тету къагъэщIэрэщIэнущ.
Мыбыхэм къадэкIуэу гъуэгубгъухэм лъэс зекIуапIэ бгъуфIэхэр хуащI. Абыхэм я кIыхьагъкIэ тетIысхьэпIэхэр щагъэуващ, къалэдэсхэм хуиту зыщагъэпсэхун хуэдэу, уэрам уэздыгъэхэри фIадзащ. Лъэс зекIуапIэр проектым хэтакъым, ар Iэгъуэблагъэм щыпсэухэм я лъэIукIэ дыщIагъужауэ аращ.
Эльбрусскэ уэрамым къабзагъэми ткIийуэ щыкIэлъыплъынущ. ПхъэнкIий идзыпIэ къызэрыгуэкIхэм я пIэкIэ щIыщIагъ контейнерыщIэхэр уэрамым и кIыхьагъкIэ щагъэувынущ.
ЛЪОСТЭН Музэ.
